महिला से मारपीट के आरोप में 22 लोग गिरफ्तार
चारचमन स्थित एक मकान पर कब्जा करने आए लोगों ने मार-पिटाई कर एक महिला को घायल कर दिया। सूचना मिलने पर मौके पर पहुंची पुलिस ने 22 लोगों को गिरफ्तार कर पीड़िता की शिकायत पर उनके खिलाफ मामला दर्ज कर लिया है।
पुलिस को दी शिकायत में चार चमन निवासी महिला रमेशो देवी ने बताया कि उसका एचडीएफसी बैंक के साइड वाली गली में मकान है। चार चमन निवासी कृष्ण ने उसके साथ धोखाधड़ी करके उसका मकान अपने नाम कर लिया। गुरुवार शाम करीब 5 बजे कृष्ण अपने साथ 21 और लोगों को लेकर आया और उसके घर में जबरन घुस गया। उन्होंने उसके उसकी बेटी के साथ मारपीट की। महिला ने उसकी बेटी से छेड़छाड़ का भी आरोप लगाया। सूचना पाकर सिटी पुलिस मौके पर पहुंच गई और स्थिति को नियंत्रित करते हुए कब्जा करने पहुंचे 22 लोगों को गिरफ्तार कर लिया। पुलिस ने देर रात कल्पना चावला राजकीय मेडिकल कॉलेज में रमेशो देवी का मेडिकल कराया।
ये हुए गिरफ्तार
पुलिसद्वारा गिरफ्तार किए गए लोगों में कैथल के कालरम निवासी मनदीप सिंह, सुनील, संदीप, बालू के सुनील कुमार, समैण के अजय, रोहतक के कटेसरा निवासी सुनील, जींद धमतान के प्रदीप, विकास, अनूप, भूपेंद्र, सोमबीर, सोनू, नरवाना के विशाल, नरेश, शुभम, रोहित, विशाल शर्मा, भूपेंद्र, रोहताश, कुरुक्षेत्र के आशीष, चार चमन के कृष्ण तथा करनाल के ऊंचा समाना निवासी विजेंद्र शामिल हैं।
^चार चमन में मकान पर कब्जा करने की सूचना मिली थी। मकान पर कब्जा करने आए 22 लोगों को गिरफ्तार किया है। महिला रमेशो देवी की शिकायत पर मामला दर्ज कर जांच की जा रही है। -मोहन लाल, सिटी थाना प्रभारी, करनाल।
करनाल. मकानपर कबजा करने के आरोप में 22 लोग गिरफ्तार।
bho_Deva hin_Deva hin_Deva hin_Deva bho_Deva hin_Deva bho_Deva